**Protokoll Styremøte Nordgrønt SA**

|  |  |
| --- | --- |
| **Møtedato** |  23 november 2016 kl 1300-1800 |
| **Sted** | Coop Haugenstua, Styrerommet |
| **Tema** |  Styremøte i Nordgrønt SA |
| **Tilstede** |  Fritjof Sandstad , Andreas Wiig, Hanne Brennhovd; Stig A Oldervik; og Sigurd Orre. Jostein Lutro, og Odd Hveem forfall  |
| **Kopi** | Jan Rognstadbråten, Sindre Skårdal , Øyvind Frantzvåg, Tom Arne Isaksen og Steinar StrømsborgTilstede var også Johan Presthus som skal overta som daglig leder i Nordgrønt i 2017 |

|  |  |
| --- | --- |
| Saksliste | Ansvar |
| **45.16 Innkalling og saksliste ble godkjent** |  |
| **46.16 Protokollen fra styremøtet 4 oktober 2016 ble gjennomgått og godkjent. ØF skulle ha sendt et forslag til arbeidsmetode på Clog , han vil oversende dette så raskt som mulig.****47.16 Kort Informasjon fra Coop om markedssituasjonen v HB****Alle kjeder i Coop unntatt Coop Marked, har økt sine markedsandeler. Coop har de siste 4 uker en andel på 30,56%. På Grønnsaker/Poteter tar Coop markedsandeler og har økt med 0,4% i et marked som øker 0,1%. I Fruktmarkedet er det en nedgang på 1,7% i et totalmarked som har en nedgang på 3,2%. Det er for tiden sterkt fokus på salg av Frukt / Grønt i hele Coop. Alle kjeder har satt seg konkrete mål for vekst .****HB gjennomgikk også tall for de enkelte regioner.****HB informerte om at det er mulig det på sikt blir en overgang til nye IFCO kasser som skal være mer salgsfremmende. Coop vil komme med ytterligere informasjon rundt dette innen neste styremøte.****Påmelding hittil til Fruit Logistica i februar er på 28 personer.** **48.16 Årsmøte i Nordgrønt vil bli lagt til Gjøvik onsdag 15 - torsdag 16 Mars 2017.****Planen er å starte fra Gardermoen i felles buss for deretter å besøke Toten Løkpakkeri, Toten Potetpakkeri og Lundstadgrønt før ankomst på Gjøvik for å avholde Årsmøtet.****49.16 I forbindelse med produksjonsplanlegging for kommende sesong informerte JR om arbeidet som nå nærmer seg å bli ferdig. Justeringer vil skje i samarbeid med representanter fra regionene og de kulturansvarlige i Nordgrønt. Planene skal være de enkelte produsenter i hende senest innen 15 desember. Coop ser at de har et forbedringspotensiale rundt kommunikasjon til produsentene i forbindelse med kampanjeaktiviteter og vil sørge for at dette blir bedre ivaretatt fremover.****HB presiserte at kvalitet er enda viktigere enn tidligere og vil bli vektlagt i stor grad ved valg av produsenter.****Det ble gjennomgått forslag til system for produksjonsplaner for enkelte kulturer med påfølgende diskusjon rundt vurdering av valg av produsenter der kvalitet, og leveringssikkerhet vil bli viktige faktorer som Coop skal legge vekt på. Det ble fremholdt at det kan forekomme regionvise ulikheter for vurdering rundt valg av leverandører. I fjor ble styret informert om at ingen Nordgrønt produsenter skulle lide pga av at Coop kjøpte Ica og derfor fravek styret det som er skrevet i vedtektene som sier at økt behov skal tildeles eksisterende Nordgrønt medlemmer og tillot opptak av nye medlemmer som tidligere hadde levert til ICA.****Coop mener i dag at når man er medlem i Nordgrønt er man medlem på linje med de som har vært medlemmer i mange år. FS fremholdt at det likevel må være slik at dersom noen er tatt med under feil forutsetning så er det de nye medlemmene som må ta konsekvensen av dette.**  **Noen få unntak var man likevel enige om:****Når det gjelder Løk har Coop gjort en grov feil i fjorårets planer og dermed tatt med produsenter som ellers ikke ville fått kvoter. Coop skal sammen med kulturansvarlig gjennomgå dette før endelige planer legges. Det samme kan være tilfelle på Hodekål, også dette skal man se på før planen legges endelig..****Kvalitet på Agurk ble diskutert og Coop v JR, skal innhente opplysninger fra regionene på dette før endelig planer legges, derfor ble det ikke tatt beslutning på om K Solberg skal få medlemskap i Nordgrønt på nåværende tidspunkt.****Coop og kulturansvarlige skal avholde telefonmøte 8 desember, JR innkaller til deltagelse på dette.****50.16 Det ble diskutert hva Nordgrønt skal gjøre med de som var med i Nordgrønt som prøvemedlemmer i 2016. :****Einar Dyste ( Gulrot), Erik Stampe( Brokkoli og Stangselleri)og Johannes Wiig** **( Kålrot og Gulrot) ble foreslått opptatt som medlemmer i Nordgrønt i 2017 etter å ha vært prøvemedlemmer i 1 år uten å ha betalt inn andel.****Kristian Solberg vil man vurdere senere etter at Coop sammen med regionene og kulturansvarlig har satt seg inn i kvalitetsvurdering av hans Agurker.****Alle potetprodusenter som hadde permisjon i 1 år har meddelt at de ikke ønsker å fortsette som medlemmer i Nordgønt.****Når det gjelder John O Lundstad skal Coop sjekke opp situasjonen sammen med OH før beslutning fattes for medlemskap.****Andre saker:****Styret informerte om at det er ansatt ny daglig leder i Nordgrønt , Johan Presthus etter Steinar Strømsborg som blir pensjonist fra 31 mars 2017** **Johan Presthus er i dag ansatt i Coop Frosta og vil bli leid inn på % basis fra Coop Frosta for å være daglig leder i Nordgrønt SA.**  **Det fremkom under møtet at Grude Gartneri har fått avtale på hodekål for ytterligere 1 år. De er ikke Nordgrønt medlemmer og fikk 1 år som en overgang i fjor. Jan skal sjekke om det finnes flere slike saker og oversende informasjon til styret på hvem dette i så fall gjelder.****Det ble også diskutert å gi regionene mulighet for å søke om ekstraordinær medlemsstøtte på opp til kr 40.000,- for gjennomføring av årsmøter 2016 ( i stedet for 100,- pr medlem)** **Neste år skal man ha felles årsmøtested i Trøndelag og dette er foreslått lagt til Stiklestad siste helg i November 2017.****Neste Styremøte ble foreslått avholdt på C Log 14 februar 2017**

|  |  |  |
| --- | --- | --- |
|  |  | Moreller |

|  |  |  |  |
| --- | --- | --- | --- |
|  |  |  |  |

 |  |

Fritjof Sandstad Hanne Brennhovd

 Andreas Wiig Stig Arild Oldervik

Sigurd Orre